
ΕΦΗΜΕΡΙΐΤΗΐ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

9 ΙΟΥΝΙΟΥ 1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Ειδικού Κανονισμού Λιμένα Ηγουμενίτσας αριθ. 22 .. 1 
Έγκριση Ειδικού Κανονισμού του Λιμένα Σητείας αριθ. 05 .... 2 
Έγκριση του Ειδικού Κανονισμού του Λιμένα Σητείας αριθ. 01. 3 

Έγκριση του Ειδικού Κανονισμού του Λιμένα ΣΗΤΕΙΑΣ αριθ. 07. . 4 
Έγκριση του Ειδικού Κανονισμού του Λιμένα Σητείας αριθ. 04. 5 
Έγκριση του Ειδικού Κανονισμού του Λιμένα Σητείας αριθ. 03. 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3131/26/89 (1) 

Έγκριση Ειδικού Κανονισμού Λιμένα Ηγουμενίτσας αριθ. 22 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κωδικός 
Δημοσίου Ναυτικού Δικαίου». 

2. Το έγγραφο του Νομάρχη Θεσπρωτίας αριθ. Ε.Σ. 3472/ 
5.4.89. 

3. Το σχέδιο του Ειδικού Κανονισμού Λιμένα Ηγουμενίτσας που μας 
υποβλήθηκε με την αναφορά της Λιμενικής Αρχής Ηγουμενίτσας αριθ. 
3131/8/89/4.5.89 και επειδή, με τις παραπάνω διατάξεις ρυθμίζο¬ 
νται θέματα που κανονίζουν την εύρυθμη λειτουργία του Λιμένα, απο¬ 
φασίζουμε: 

Άρθρο μόνο. 

α) Εγκρίνουμε τον παρακάτω Ειδικό Κανονισμό Λιμένα Ηγουμενί¬ 
τσας αριθ. 22. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΗΓΟΥΜΕΝΙΤΣΑΣ ' 
Αριθ. 22 

«Περί κατ’ εξαίρεση της προτεραιότητας, επιβιβαζομένων οχημάτων 
επί Ε/Γ-Ο/Γ πλοίων». 

Έχοντας υπόψη: 

α) Τις διατάξεις του από 9 Ιουνίου 1948 κωδικοποιηθέντος Νόμου 
499/1947 (ΦΕΚ 162Α) «Περί πειθαρχικής εξουσίας των προϊσταμέ¬ 
νων των Λιμενικών Αρχών». 

β) Τις διατάξεις του Ν.Δ. 444/70 «Περί αρμοδιότητας του ΛΣ και 
σχέσεων προς τας αρμοδιότητας των Σωμάτων Ασφαλείας» (ΦΕΚ 
39Α). 

γ) Τις διατάξεις των άρθρων 136-163 του Ν.Δ. 187/73 «Περί 
ΚΔΝΔ» (ΦΕΚ 261Α). ] 

Άρθρο 1 

«Έκταση εφαρμογής» 

Ο παρών Ειδικός Κανονισμός Λιμένα Ηγουμενίτσας ισχύει στην χερ¬ 
σαία έκταση της περιοχής δικαιοδοσίας της Λιμενικής Αρχής και των 


υφισταμένων της Λιμενικών Σταθμών και Υπαλλήλων Λιμένα, καθώς 
αυτή καθορίζεται από τις κείμενες διατάξεις. 

ΆρθρΟ 2 

Χρόνος άφιξης σχήματος προς επιβίβαση στο λιμάνι 

Η παράγραφος 5 του άρθρου 285 του Γενικού Κανονισμού Λιμένα 
Ηγουμενίτσας (ΦΕΚ 4798/78) τροποποιείται ως ακολούθως: «η προ¬ 
τεραιότητα οχήματος προς επιβίβαση χάνεται αν αυτό δεν αφιχθεί 
έγκαιρα στην αποβάθρα επιβίβασης και μάλιστα τριάντα (30) λεπτά της 
ώρας πριν από την κανονισμένη ώρα απόπλου». 

Άρθρο 3 

Αριθμός οχημάτων επιβιβαζομένων επί των Ε/Γ-Ο/Γ πλοίων 
κατά παρέκκλιση της σειράς προτεραιότητας 

Σε κάθε δρομολόγιο πλοίου, για τις κατηγορίες οχημάτων του άρ¬ 
θρου 286 του Γενικού Κανονισμού Λιμένα Ηγουμενίτσας (ΦΕΚ 479Β/ 
78), που δικαιούνται επιβίβασης κατ’ εξαίρεση της σειράς προτεραιότη¬ 
τας, φυλάσσεται αριθμός θέσεων ίσος με το είκοσι τοις εκατό, της χωρη¬ 
τικότητας του πλοίου, εκφρασμένος σε ακέραιες μονάδες τριαξονικών 
φορτηγών οχημάτων. 

Άρθρο 4 

Η τήρηση της προτεραιότητας των οχημάτων του άρθρου 286 του 
Γενικού Κανονισμού Λιμένα Ηγουμενίτσας (ΦΕΚ 479Β/78) που δι¬ 
καιούνται επιβίβασης κατ’ εξαίρεση της σειράς προτεραιότητας γίνεται 
από την' Λιμενική Αρχή βάσει σχετικής κατάστασης! 

Η δήλωση για κράτηση θέσης γίνεται από τον ενδιαφερόμενο με τα 
συνήθη τηλεπικοινωνιακά μέσα ως κατωτέρω α) για τα μεγάλα οχή¬ 
ματα μέχρι 24 ώρες νωρίτερα β) για τα οχήματα που μεταφέρουν νωπά 
ψάρια μέχρι 12 ώρες νωρίτερα και γ) για τα Ε/Γ-Ι/Χ οχήματα μέχρι 4 
ώρες νωρίτερα από την εκτέλεση του συγκεκριμένου δρομολογίου του 
πλοίου. 

Άρθρο 5 

Κυρώσεις 

Οι παραβάτες του παρόντος του οποίου η ισχύς αρχίζει από την δη¬ 
μοσίευσή του στην Εφημερίδα της Κυβέρνησης και η εκτέλεσή του ανα¬ 
τίθεται στα Λιμενικά Όργανα, ανεξάρτητα από τις προβλεπόμενες από 
την κείμενη νομοθεσία αστικές και ποινικές κυρώσεις, υπόκεινται και 
στις κυρώσεις του άρθρου 157 του Ν.Δ. 187/73 (ΦΕΚ 261Α’/73) με 
το οποίο κυρώθηκε ο Κώδικας Δημοσίου Ναυτικού Δικαίου, όπως τρο¬ 
ποποιήθηκε με το Π.Δ. 207/85 (ΦΕΚ 76Α’/3.5.85). 

Ηγουμενίτσα, 8 Μαΐου 1989 
Ο Λιμενάρχης α.α. 

ΣΗΜ/ΡΟΣ Λ.Σ. ΜΠΟΥΜΠΟΠΟΥΛΟΣ ΓΕΩΡΓΙΟΣ 

β) Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Πειραιάς, 24 Μαΐου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 
-♦- 


Αριθ. 3131/28/89 

Έγκριση Ειδικού Κανονισμού του Λιμένα Σητεΐας αριθ. 05 


( 2 ) 


Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κωδικός 
Δημοσίου Ναυτικού Δικαίου». 

2. Το έγγραφο του Νομάρχη Λασιθίου αριθ. 5045/12.5.1989. 

3. Το σχέδιο του Ειδικού Κανονισμού Λιμένα Σητεΐας που μας υπο¬ 
βλήθηκε με την αναφορά της Λιμενικής Αρχής Σητεΐας αριθ. 3121/ 
15/89/19.5.1989 και επειδή, με τις παραπάνω διατάξεις ρυθμίζονται 
θέματα που κανονίζουν την εύρυθμη λειτουργία του Λιμένα, αποφασί¬ 
ζουμε: 


Άρθρο μόνο. 

α) Εγκρίνουμε τον παρακάτω Ειδικό Κανονισμό Λιμένα Σητεΐας 
αριθ. 05. 


ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΣΗΤΕΪΑΣ Αριθ. 05 
«Φύλακες παροπλισμένων ή αργούντων πλοίων» 

Ο ΛΙΜΕΝΑΡΧΗΣ ΣΗΤΕΪΑΣ 
Έχοντας υπόψη: 

α) Τις διατάξεις του από 9 Ιουνίου 1948 κωδικοποιηθέντος Νόμου 
499/1947 «Περί πειθαρχικής εξουσίας των προϊσταμένων των Λιμενι¬ 
κών Αρχών» (ΦΕΚ 162). 

' β) Τις διατάξεις του Ν.Δ. 444/70 «Περί αρμοδιότητας του ΑΣ και 
σχέσεων προς τας αρμοδιότητας των Σωμάτων Ασφαλείας» (ΦΕΚ 
39Α). , ,- 

γ) Τις διατάξεις των άρθρων 136-163 του Ν.Δ. 187/73 με το οποίο 
κυρώθηκε ο Κώδικάς Δημοσίου Ναυτικού Δικαίου (ΦΕΚ 261Α), απο¬ 
φασίζουμε: 

Άρθρο 1 

Ο Ειδικός αυτός Κανονισμός Λιμένα Σητεΐας ισχύει στη χερσαία και 
θαλάσσια ζώνη του, τους λιμένες, τους όρμους, καθώς και την θαλάσσια 
έκταση της περιοχής δικαιοδοσίας της Λιμενικής Αρχής και των υφι¬ 
σταμένων της Λιμενικών Σταθμών και Υπαλλήλων Λιμένα, όπως κα¬ 
θορίζεται από τις κείμενες διατάξεις. 

Άρθρο 2 

1. Τα άτομα που εκτελούν υπηρεσία φύλακα στα παροπλισμένα ή αρ- 
γούντα στην περιοχή δικαιοδοσίας μας πλοία, πρέπει, εκτός από.τα προ¬ 
σόντα που καθορίζονται στο άρθρο 90 του Γενικού Κανονισμού Λιμένα 
μιας να είναι και απογεγραμμένοι ναυτικοί και να ασκούν κατά αυνήθες 
επάγγελμα ναυτική εργασία, που αποδεικνύεται από το ναυτικό τους 
φυλλάδιο, και δύο χρόνων θαλάσσια υπηρεσία από την οποία έξη (6) μή¬ 
νες πρέπει να έχουν γίνει στα τελευταία δύο.πριν από την πρόσληψη τους 
σαν φύλακα χρόνια. 

2. Σε περίπτωση που βεβαιώνεται με σημείωμα του ΓΕΝΕ ότι δεν 
προσφέρονται ναυτικοί με τις πιο πάνω προϋποθέσεις, επιτρέπεται η 
πρόσληψη άλλων καταλλήλων προσώπων που διαθέτουν την απαραί¬ 
τητη ναυτική γνώση και εμπειρία κατά προτίμηση απογεγραμμένων 
ναυτικών με μειωμένες προϋποθέσεις θαλάσιας υπηρεσίας που καθορί¬ 
ζονται στην πιο πάνω παράγραφο ή κατόχων βιβλιαρίων μεμονωμένου 
εργάτη θαλάσσης σύμφωνα με την έννοια της παραγράφου 3 του άρθρου 
55 του ΚΔΝΔ. 


Άρθρο 3 

1. Η πρόσληψη φύλακα με σύμβαση εργασίας που υπογράφεται από 
τον προσλαμβανόμενο φύλακα και την πλοιοκτήτρια εταιρεία δια του 
κατά το δίκαιο της έδρας της νομίμου εκπροσώπου της ή υπό της δια- 
χειρίστριας εταιρείας (πλοίου ή πλοιοκτήτριας εταιρείας) εγκατεστημέ¬ 
νης στην Ελλάδα σύμφωνα με τις κείμενες διατάξεις δια του νομίμου εκ¬ 
προσώπου της στην Ελλάδα που έχει δηλωθεί στο ΥΕΝ. 

2. Η σύμβαση συντάσσεται σε τέσσερα (4) αντίγραφα και θεωρείται 


από την Λιμενική Αρχή. 

Άρθρο 4 

Όλοι οι προσλαμβανόμενοι σαν φύλακες πρέπει, με μέριμνα των ανα- 
φερομένων στο προηγούμενο άρθρο, να είναι ασφαλισμένοι στον οικείο 
κατά περίπτωση ασφαλιστικό οργανισμό, ηλικίας όχι μεγαλύτερης των 
60 ετών και να είναι υγιείς, αρτιμελείς και κατάλληλοι για την εκτέλεση 
των καθηκόντων τους. 

Άρθρο 5 

1. Κατά την διάρκεια του παροπλισμού των πλοίων θα πρέπει να βρί¬ 
σκεται σε λειτουργία σε 24ωρη βάση συσκευή ραδιοτηλεφώνου (ΛΗΓ) 
για την συνεχή επικοινωνία πλοίου και υπηρεσία μας για την έγκαιρη 
αντιμετώπιση οιουνδήποτε συμβάντος στο πλοίο ή τον φύλακα. 

2. Σε περίπτωση που δεν είναι δυνατή η λειτουργία της πιο πάνω συ¬ 
σκευής, θα πρέπει οι φύλακες να είναι εφοδιασμένοι με κατάλληλα φο¬ 
ρητά ραδιοτηλέφωνα τηρουμένων των νομίμων προϋποθέσεων λειτουρ¬ 
γίας τους. 

Άρθρο 6 · 

Οι παραβάτες του Κανονισμού αυτού, του οποίου η εκτέλεση ανατίθε¬ 
ται στα Λιμενικά όργανα ανεξάρτητα από τις ποινικές και αστικές ευθύ¬ 
νες που συντρέχουν κατά την ισχύουσα νομοθεσία, υπόκεινται και στις 
κυρώσεις του άρθρου 157 του Ν.Δ. 187/73 (ΦΕΚ 261Α’/3.10.73) 
με το οποίο κυρώθηκε ο Κώδικας Δημοσίου Ναυτικού Δικαίου, όπως 
τροποποιήθηκε με το Π.Δ. 207/85 (ΦΕΚ 760Α'/3.5.85). 

Σητεία, 27 Απριλίου 1989 
Ο Λιμενάρχης 

ΣΗΜΑΙΟΦΟΡΟΣ Λ.Σ. ΜΠΑΤΣΟΛΑΚΗΣ ΙΩΑΝΝΗΣ 

β. Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πειραιάς, 24 Μαΐου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 
-♦- 


Αριθ. 3131/31/89 (3) 

Έγκριση του Ειδικού Κανονισμού του Λιμένα Σητεΐας αριθ. 01. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κώδιος Δη¬ 
μοσίου Ναυτικού Δικαίου». 

2. Το έγγραφο του Νομάρχη ΛΑΣΙΘΙΟΥ αριθ. 4796/3.5.89. 

3. Το σχέδιο του Ειδικού Κανονισμού του Λιμένα Σητεΐας που μας 
υποβλήθηκε με την αναφορά της Λιμενικής Αρχής Σητεΐας αριθ. 
3121/11/89/9.5.89 και επειδηή με τις παραπάνω διατάξεις ρυθμί¬ 
ζονται θέματα, που κανονίζουν την εύρυθμη λειτουργία του Λιμένα, 
αποφασίζουμε: 

Άρθρο μόνο 

α. Εγκρίνουμε τον παρακάτω Ειδικό Κανονισμό του Λιμένα Σητεΐας 
αριθ. 01. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΣΗΤΕΪΑΣ 
Αριθ.: 01 

Ο ΛΙΜΕΝΑΡΧΗΣ ΣΗΤΕΪΑΣ 
Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/1947 περί πειθαρχικής εξουσίας των Προϊσταμένων 
Λιμενικών Αρχών (ΦΕΚ 162Α') συνδυαζόμενες με τα άρθρα 141-157 
του Ν.Δ. 187/73 με το οποίο κυρώθηκε ο Κώδικας Δημοσίου Ναυτι¬ 
κού Δικαίου (ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιότητας Λ.Σ. και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39Α'), 
αποφασίζουμε: 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΚΕΦΑΛΑΙΟ Α\ 

Όρια ισχύος 

Άρθρο 1. 

Ο Ειδικός αυτός Κανονισμός Λιμένα Σητείας ισχύει στη χερσαία και 
θαλάσσια ζώνη του, τους λιμένες, τους όρμους, καθώς και τη θαλάσσια 
έκταση της περιοχής δικαιοδοσίας της Λιμενικής Αρχής και των υφι¬ 
σταμένων της Λιμενικών Σταθμών και Υπαλλήλων Λιμένα, καθώς 
αυτή καθορίζεται από τις κείμενς διατάξεις. 

ΚΕΦΑΛΑΙΟ Β'. 

Τοπικές Συγκοινωνίες. 

Άρθρο 2. 

Απαγορεύεται η εκτέλεση δρομολογίων από πλοία στις τοπικές συ¬ 
γκοινωνίες της περιοχής Σητείας χωρίς την έγκριση της Λιμενικής Αρ¬ 
χής Σητείας. 

Άρθρο 3. 

Οι κάθε φύσεως ναύλοι επιβατών, οχημάτων, ζώων και εμπορευμά¬ 
των καθώς και οι αναπροσαρμογές αυτών καθορίζονται κάθε φορά με 
απόφαση του Λιμενάρχη Σητείας που εγκρίνεται από το Νομάρχη. 

Άρθρο 4. 

Οι καθοριζόμενοι κατά την διαδικασία του προηγούμενου άρθρου, 
ναύλοι, θα ισχύουν από της δημοσίευσης της σχετικής απόφασης σε 
Φ.Ε.Κ. Οι πλοιοκτήτες είναι υποχρεωμένοι να αναρτούν πίνακα ναυλο¬ 
λογίου στα πρακτορεία των πλοιών τους και στους χώρους αυτοεπιβί¬ 
βασης των επιβατών και οχημάτων. 

Άρθρο 5. 

Υπεύθυνοι για την ανάρτηση των πινάκων ναυλολογίου και την πιστή 
εφαρμογή του καθίστανται ο πλοιοκτήτης και ο ναυτικός πράκτορας του 
πλοίου. 

Άρθρο 6. 

Η Λιμενική Αρχή δύναται κατόπιν αποφάσεως του Λιμενάρχη να 
δρομολογεί σε έκτακτες περιπτώσεις Ο/Γ-Ε/Γ ή Π/Κ-Ε/Γ για την 
εξυπηρέτηση του επιβατηγού κοινού. 

ΚΕΦΑΛΑΙΟ Γ. 

Ναυτικοί Πράκτορες 

Άρθρο 7. 

Για να μπορεί να ασκήσει κάποιος το επάγγελμα του ναυτικού πρά¬ 
κτορα Φ/Γ ή Ε/Γ πλοίων στο λιμένας Σητείας καθώς και στους λιμένες 
δικαιοδοσίας του Υ/X Σητείας εκτός των δικαιολογητικών, που περι¬ 
λαμβάνονται στο άρθρο 72 του Γενικού Κανονισμού του Λιμένα μας, 
απαιτούνται και τα παρακάτω δικαιολογητικά: 

α) Αντίγραφο απολυτηρίου Λυκείου ή παλαιού εξαταξίου Γυμνασίου 
ή άλλης ισότιμης αναγνωρισμένης σχολής εσωτερικού ή εξωτερικού. 

β) Βεβαίωση Τ.Α.Ν.Π.Υ., ή ΙΚΑ στην οποία να φαίνεται ότι ο αιτού- 
μενος να ασκήσει το επάγγελμα του ναυτικού πράκτορα ήταν ασφαλι¬ 
σμένος επί δύο τουλάχιστον χρόνια εργαζόμενος σε Ναυτικό Πρακτορείο 
ή Ναυτιλιακή επιχείρηση. 

Δεν απαιτείται η παραπάνω βεβαίωση για τους κατόχους πτυχίων 
ανωτάτων Σχολών Αξ/κούς Ε.Ν. και Αξ/κούς, Ανθ/στές και Υπαξ/ 
κούς Λ.Σ. ε.α. Η υποχρέωση αυτή δεν ισχύει για τους εξασκούντες το 
επάγγελμα Ν. Πράκτορα κατά την ημέρα δημοσίευσης σε ΦΕΚ του πα¬ 
ρόντα Κανονισμού. 

Άρθρο 8. 

Ο πράκτορας γενικά είναι υπεύθυνος έναντι της καταβαλλομένης σ’ 
αυτόν αμοιβής από του πλοιοκτήτη ή τους φορτοπαραλήπτες των εμπο¬ 
ρευμάτων ή και από τους δυο, για την εκτέλεση όλων των απαιτουμέ- 
νων διατυπώσεων του πλοίου στον λιμένα, καθώς και των απαιτουμέ- 
νων διατυπώσεων για ταχεία φορτ/ση των εμπορευμάτων, έναντι των 
Αρχών του Λιμένα, που ανάγονται στα καθήκοντα και τις υποχρεώσεις 
του ναυτικού πράκτορα. 

Άρθρο 9. 

Ο πράκτορας υποχρεούται στην έγκαιρη προειδοποίηση των εργα¬ 
τών του Λιμένα προς φορτ/ση του πλοίου και την παρακολούθηση της 


όλης εργασίας φορτ/σης προς αποτροπή φθορών και ζημιών στα εμπο¬ 
ρεύματα μέχρι της ασφαλούς παράδοσης αυτών στο πλοίο ή στον παρα¬ 
λήπτη, ευθυνόμενος έναντι των φορτοπαραληπτών για τη μη καλή εκτέ¬ 
λεση της εργασίας που ανάλαβε. 

Άρθρο 10. 

1. Ο πράκτορας που αντιπροσωπεύει το πλοίο στο λιμένα, οφείλει να 
ειδοποιεί την Λιμενική και Τελωνειακή Αρχή περί κατάπλου του πλοίου 
για την αγκυροβολιά κ.λπ. 

2. Αν το πλοίο προέρχεται από λιμένα Εξωτερικού, οφείλει να ειδο¬ 
ποιεί το Υγειονομείο για την αποστολή Ιατρού - Υγειονόμου προς ελευ¬ 
θεροκοινωνία του πλοίου. 

Επίσης οφείλει να γνωστοποιεί στο Σωματείο φορτ/τών περί της άφι¬ 
ξης του πλοίου για την έγκαιρη πρόσληψη των φορτ/τών. 

Άρθρο 11. 

Καθήκοντα του Ναυτικού πράκτορα εκτός των παραπάνω είναι και 
τα παρακάτω: 

1. Να τηρεί ενήμερο τον φορτωτή ή παραλήπτη για την ώρα έναρξης 
της φόρτωσης ή εκφόρτωσης των εμπορευμάτων και να γνωρίζει στο 
φορτωτή ή παραλήπτη για την έναρξη σταλιών και επισταλιών. 

2. Να φροντίζει για την εκπλήρωση των όρων του ναυλοσυμφώνου, 
που αναφέρονται στα καθήκοντα και τις υποχρεώσεις του ναυτικού πρά¬ 
κτορα. 

3. Να φροντίζει για την κανονική εκφόρτωση και τοποθέτηση των 
εμπορευμάτων στην προκυμαία. 

4. Να καταβάλει τα υπό των εγκεκριμένων τιμολογίων προβλεπό- 

μενα εργατικά, φυλακτικά, λεμβουχικά κ.λπ. δικαιώματα, τα οποία δι¬ 
καιούται να εισπράξει από τους υπόχρεους (κατόπιν θεώρησης υπό της 
Λιμ. Αρχής των σχετικών τιμολογίων), δυνάμενος να αρνηθεί την δια¬ 
τακτική εφόσον ο παραλήπτης ή φορτωτής'καθυστερεί τις νόμιμες αμοι¬ 
βές και εισφορές. · 

5. Να εκδίδει την διατακτική προς το Τελωνείο για την παράδοση 
των εμπορευμάτων στον παραλήπτη. 

6. Να ενημερώνει τον πλοίαρχο ή τον εφοπλιστή για τις συνθήκες ερ¬ 
γασίας και τιμολόγια που ισχύουν στον λιμένα. 

7. Να παραλαμβάνει τα φορτωτικά έγγραφα από τον πλοίαρχο και 
να εξακριβώνει την πλήρη συμφωνία τους με αυτά, που' βρίσκονται στα 
χέρια των ενδιαφερομένων. 

8. Να παρέχει κάθε δυνατή εξυπηρέτηση στο πλοίο, να εκπροσωπεί 
τον πλοιοκτήτη σαν πρόσωπο της απόλυτης εμπιστοσύνης του και με 
την υπογραφή του να δεσμεύει αυτόν έναντι των Αρχών και των φορτο¬ 
παραληπτών. 

9. Να προσλαμβάνει, εφόσον κρίνει απαραίτητο κάι για λογαριασμό 
του πλοίου ή των φορτοπαραληπτών, φύλακες προς φύλαξη των συμφε¬ 
ρόντων του πλοίου και του φορτίου. 

10. Υποχρεούται επίσης ο πράκτορας να παραδίδει στην Λιμενική 
Αρχή έγγραφη δήλωση για το είδος και την ποσότητα του φορτίου, που 
φορτώθηκε ή εφορτώθηκε καθώς και. κάθε άλλη πληροφορία με το 
πλοίο και το φορτίο. 

ΚΕΦΑΛΑΙΟ Δ'. 

Αχθοφορικά δικαιώματα. 

Άρθρο 12. 

1. Τα δικαιώματα των αποσκευοφορέων στο Λιμένα Σητείας καθορί¬ 
ζονται ως εξής: 

Για επιβάτες μεταφέροντες συνήθεις αποσκευές. 

α) Για επιβάτες Α' θέσης δραχμές 16. 

β) Για επιβάτες Β’ θέσης δραχμές 15. 

γ) Για επιβάτες Γ' θέσης δραχμές 13. 

2. Για αποσκευές πέρα των συνήθων (συνήθης αποσκευή λογίζεται η 
μέχρι βάρους 25 κιλά) τα αχθοφορικά δικαιώματα καθορίζονται όπως 
παρακάτω: 

α) Βαλίτσες, δέματα, σάκοι κ.λπ. βάρους μέχρι 20 κιλά κατά τεμά- 
χιο δρχ. 5., 

β) Βαλίτεσες, δέματα, σάκκοι κ.λπ. βάρους από 20-50 κιλά κατά 
τεμάχιο δραχμές 7. 

γ) Μπαούλα, ηλεκτρ. συσκευές, έπιπλα, δέματα κ.λπ πάνω από 50 
κιλά κατά τεμάχιο δρχ. 10. 

Άρθρο 13. 

1. Η είσπραξη των αχθοφοριχών δικαιωμάτων ενεργείται βάσει 
εντύπων αποδείξεων θεωρημένων κανονικά, από τον πράκτορα του 
πλοίου κατά την έκδοση του εισιτηρίου και αποδίδεται στους αχθοφό¬ 
ρους μετά τον απόπλου του πλοίου. Σαν αμοιβή του ο ναυτικός πράκτο¬ 
ρας λαμβάνει 5% από τα εισπραττόμενα αχθοφορικά δικαιώματα. 

2. Δεν εισπράττονται αχθοφορικά δικαιώματα στις εξής περιπτώ¬ 
σεις: 

α) Για εισιτήρια που εκδίδονται βάση καταστάσεων επιβίβασης σε 
οπλίτες των Ενόπλων Δυνάμεων και των Σωμάτων Ασφαλείας. 

β) Για εισιτήρια απορίας που εκδίδονται από την Λιμενική Αρχή. 

γ) Για παιδικά εισιτήρια. 

3. Τα παραπάνω αχθοφορικά δικαιώματα μειώνονται κατά 5% προ- 
κειμένου περί ανδρών των Ενόπλων Δυνάμεων και των Σωμάτων 
Ασφαλείας. 

4. Για εισιτήρια που εκδίδονται με έκπτωση κατόπιν σχετικών απο¬ 
φάσεων του ΤΕΝ, παρέχεται ή~αντίστοιχη έκπτωση. 

5. Επιβάτες, κάτοχοι εισιτηρίων επιστροφής υποχρεούνται στην κα¬ 
ταβολή του αναλογούντος αχθοφορικοϋ δικαιώματος κατά την παρου¬ 
σίαση τους στο Ναυτικό Πρακτορείο προς δήλωση της ημέρας επιστρο¬ 
φής τους. 

Άρθρο 14. 

Αχθοφορικά δικαιώματα εισπράττονται μόνο για τους επιβιβαζόμε¬ 
νους επιβάτες. 

Άρθρο 15. 

Μη υπαρχοϋσης στο Λιμένα Σητείας ειδικής τάξης αχθοφόρων, η ερ¬ 
γασία αυτή ανατίθεται στα μέλη του Σωματείου φορτ/τών Λιμένα Ση¬ 
τείας. 

Άρθρο 16. 

Κάθε περίπτωση που δεν προβλέπεται από τις παραπάνω διατάξεις ή 
κάθε τυχόν διαφορά που θα προκόψει κατά την εφαρμογή των παρα¬ 
πάνω διατάξεων, επιλύεται από την Λιμενή Αρχή Σητείας. 

ΚΕΦΑΛΑΙΟ Ε'. 

Λέμβοι μεταφοράς προσώπων ή πραγμάτων (Λάντζας). 

Άρθρο 17. 

Η μεταφορά προσώπων ή πραγμάτων και εφοδίων γίνεται με τις 
οιναγνωρισμένες λέμβους του λιμένα (λάντζες), οι οποίες έχουν εφοδια- 
σθεί με σχετική άδεια σύμφωνα με το άρθρο 107 του Γενικού Κανονι¬ 
σμού Λιμένα μας. 

Άρθρο 18. 

1. Με τις επιβατηγές λέμβους πραγματοποιείται μόνο μεταφορά 
προσώπων, καθώς και αντικείμενα και αποσκευές που ανήκουν στα δια- 
κινούμενα άτομα. 

2. Τα εμπορεύματα και εφόδια μεταφέρονται μόνο από τις φορτηγές 
λέμβους εφόσον υπάρχει η κατηγορία των λέμβων αυτών στο λιμένα. 

Άρθρο 19. 

Η μεταφορά προσώπων στα αγκυροβολημένα πλοία πραγματοποιεί¬ 
ται με ολική μίσθωση της Ε/Γ λέμβου, εκτός αν υπάρχει περίπτωση 
εφαρμογής των άρθρων 20 και 21 του Κανονισμού αυτού, οπότε και ει- 
σπράττεται ατομικό εισιτήριο. 

Για κάθε ολική μίσθωση της Ε/Γ λέμβου, τα λεμβουχικά δικαιώ¬ 
ματα καθορίζονται σε δραχμές 400 από ώρας 06.00 - 20.00", δρχ. 
500 από 20.00" - 24.00' και δρχ. 600 από 24.00" - 06.00. 

Η μίσθωση αυτή περιλαμβάνει μια πλήρη διαδρομή (μετάβαση - επι¬ 
στροφή) και αναμονή της λέμβου μέχρι 30" λεπτά αν χρειασθεί. Μετά τα 
30" λεπτά τα δικαιώματα αυξάνονται κατά 20% για κάθε Ιδλεπτο 
αναμονής, η οποία δεν μπορεί να είναι μεγαλύτερη από δύο (2) ώρες. Οι 
διαδρομές και η αναμονή ρυθμίζονται μεταξύ των ενδιαφερομένων και 
των λεμβούχων. 

Άρθρο 20. 

Για την είσπραξη του μισθώματος της λέμβου οι λεμβούχοι εκδίδουν δι¬ 
πλότυπη απόδειξη, η οποία είναι θεωρημένη από την Οικον. Εφορία και 
στην οποία αναγράφονται οι διαδρομές, καθώς και το ποσόν που αντι¬ 
στοιχεί στην εν λόγω μεταφορά. 

Το κανονικό της πληρωμής ελέγχεται από την Λιμενική Αρχή Ση¬ 
τείας. 


Άρθρο 21. 

Όταν το πλοίο παραμένει στο αγκυρόβόλιο του Λιμένα περισσότερο 
από 24 ώρες εκτελούνται υποχρεωτικά από τις Ε/Γ λέμβους τρία (3) 
δρομολόγια με ^ιστροφή προς το πλοίο. Την 07.00 ώρα, την 13.00 
ώρα και 20.00 ώρα κάθε ημέρα. 

Άρθρο 22. 

Στην περίπτωση αυτή του προηγούμενου άρθρου τα λεμβουχικά δι¬ 
καιώματα για κάθε διαδρομή με επιστροφή καθορίζονται όπως παρα¬ 
κάτω: 

α) Επισκέπτες ή επιβάτες 12 δραχμές κατά άτομο. 

β) Μέλη πληρώματος, εργατοτεχνίτες και άλλοι συναλλασόμενοι με 
το πλοίο 10 δρχ. κατά άτομο. 

γ) Παιδιά μέχρι 5 ετών δεν καταβάλλουν λεμβουχικά δικαιώματα. 

δ) Παιδιά από 5-10 ετών καταβάλλουν λεμβουχικά δικαιώματα 
μειωμένα κατά 50%. 

Άρθρο 23. 

1. Για την μεταφορά αποσκευών και αντικειμένων των προσώπων 
που διακινούνται δεν καταβάλλεται κανένα δικαίωμα για τις συνήθεις 
αποσκευές (βάρους μέχρι 25 κιλά). Για αποσκευές βάρους μεγαλύτερου 
των 25 κιλών και μέχρι 50 κιλά καταβάλλεται από τα διακινούμενα 
πρόσωπα λεμβουχικό δικαίωμα δρχ. 100. 

2. Οι αποσκευές βάρους πάνω των 50 κιλών μεταφέρονται μόνο με 
τις φ/γ λέμβους, εφόσον υπάρχει κατηγορία των λέμβων αυτών στο λι¬ 
μένα. 

3. Οι λεμβούχοι έχουν υποχρέωση να βοηθούν άτομα που μεταφέ¬ 
ρουν αποσκευές κατά την φόρτωση και εκφόρτωση τους και να φροντί¬ 
ζουν για την τοποθέτηση και ασφαλή τακτοποίηση τους πάνω στο κατά¬ 
στρωμα της λέμβου. 

Άρθρο 24. 

1. Τα λεμβουχικά δικαιώματα για την μεταφορά εφοδίων πλοίων 
(εξαρτήματα μηχανών, λάδια, χρώματα, τρόφιμα κ.λπ) με τις φ/γ 
επαγγελματικές λέμβους του Λιμένα καθορίζονται σε δρχ. 400 κατά 
τόννο. 

2. Σε περίπτωση μεταφοράς συμπαγών εμπορευμάτων (εξαρτήματα 
μηχανών κ.λπ) το βάρος των όποιων υπερβαίνει τα 500 κιλά, τα λεμ¬ 
βουχικά δικαιώματα αυξάνονται κατά 100% από το τιμολόγιο που 
ισχύει κάθε φορά. 

3. Για την είσπραξη από μεταφορά εμπορευμάτων εκδίδεται από 
τους λεμβούχους απόδειξη, αριθμημένη και θεωρημένη από την Οικο¬ 
νομική Εφορία Σητείας στην οποία γράφεται το ποσόν που αντιστοιχεί 
στην συγκεκριμένη μεταφορά. 

Άρθρο 25. 

Η αμοιβή των λεμβούχων που ασχολούνται με την πρόσδεση και τη 
λύση των κάβων των πλοίων τα οποία παραβάλλουν ή πρυμνοδετούν 
στις προβλήτες του Λιμένα καθορίζονται ως εξής: 

α) Για πλοία μέχρι 100 ΚΟΧ καθώς και για πολεμικά πλοία δεν κα¬ 
ταβάλλεται καμμιά αμοιβή. 

β) Για πλοία από 101-1000 ΚΟΧ 200 δρχ. 

γ) Για πλοία από 1001-3000 ΚΟΧ 300 δρχ. 

δ) Για πλοία από 3001 και άνω 400 δρχ. 

Η παραπάνω εργασία είναι της αποκλειστικής αρμοδιότητας των 
λεμβούχων και απαγορεύεται η χρησιμοποίηση ή η απασχόληση άλλων 
προσώπων. 

Άρθρο 26. 

Τα λεμβουχικά δικαιώματα του άρθρου 19 αυξάνονται κατά 75% 
τις Κυριακές και εργάσιμες ημέρες, κατά τις οποίες δεν εργάζονται οι 
Δημόσιες Υπηρεσίες. 

Για αναμονή της φ/γ λέμβου κατά την φόρτωση των εφοδίων λόγω 
μη έγκαιρης άφιξης του πλοίου εισπράτονται 200 δραχμές για κάθε 
ώρα αναμονής ανεξάρτητα από το τιμολόγιο της μεταφοράς. 

Άρθρο 27. 

Οι ιδιοκτήτες και οι λεμβούχοι των λέμβων που εκτελούν τις μεταφο¬ 
ρές στα πλοία είναι υποχρεωμένοι να μεταφέρουν δωρεά και χωρίς καμ- 
μιά αντίρρηση τα όργανα των Κρατικών Αρχών που έχουν σχέση με την 
εκπλήρωση των διατυπώσεων κατάπλου των πλοίων και να συμμορφώ- 

νονται ειδικά γι’ αυτό με τις συστάσεις της Λιμενικής Αρχής. 

Άρθρο 28. 

1. Τα ιδιόκτητα πλωτά μέσα των εφοπλιστών, πρακτόρων ή προμη¬ 
θευτών, τα οποία χρησιμοποιούνται για εξυπηρέτησή τους κατόπιν 
αδείας της Λιμενικής Αρχής, δεν επιτρέπεται να μεταφέρουν επισκέπτες 
ή μέλη πληρώματος, εκτός από τον Πλοίαρχο. 

2. Επίσης απαγορεύεται στα παραπάνω πρόσωπα να μισθώνουν 
πλωτά μέσα για την εξυπηρέτηση των αναγκών τους (μεταφορά τροφί¬ 
μων, εφοδίων κ.λπ) εφόσον οι λεμβούχοι διαθέτουν κατάλληλα πλωτά 
μέσα. 

Άρθρο 29. 

1. Οι λεμβούχοι υποχρεούνται να βρίσκονται με τις λέμβοιυς τους 
στο λιμένα σε αναμονή για εκτέλεση δρομολογίου από 07.00 μέχρι 
22.00 και να συμμορφώνονται χωρίς καμμιά πρόφαση προς τις διατα¬ 
γές και υποδείξεις της Λιμενικής Αρχής, σε ότι αφορά την διενέργεια 
της λεμβουχικής εργασίας. 

2. Σε περίπτωση που υπάρχει ένα μόνο πλοίο στο λιμάνι η Λιμενική 
Αρχή έχει το δικαίωμα να καθορίζει εκ περιτροπής την εκτέλεση δρομο¬ 
λογίου από μια Ε/Γ και μια Φ/Γ λέμβο για την εξυπηρέτηση του 
πλοίου. 

3. Οι πράκτορες που περιμένουν πλοίο υποχρεούνται να ειδοποιούν 
προ 12 ωρών τους λεμβούχους. 

4. Οι θέσεις αποεπιβίβασης των επιβατών και φορτοεκφόρτωσης 
των εμπορευμάτων καθορίζονται από την Λιμενική Αρχή Σητείας. 

5. Το τιμολόγιο που ισχύει αναρτάται με ευθύνη και φροντίδα των 
λεμβούχων σε κατάλληλο μέρος της λέμβου ώστε να λαμβάνουν εύκολα 
γνώση οι συναλλασόμενοι (πράκτορες, πλοιοκτήτες κ.λπ.). 

6. Σε περίπτωση δυσμενών καιρικών συνθηκών η Λιμενική Αρχή 
έχει το δικαίωμα να απαγορεύσει την εκτέλεση δρομολογίων και την 
προσέγγιση των λέμβων στα αγκυροβολημένα πλοία. 

Άρθρο 30. 

Κάθε αμφισβήτηση ή διαφορά για ζητήματα που δεν προβλέπονται 
από τον Κανονισμό αυτό επιλύονται από τον Λιμενή Αρχή Σητείας. 

ΚΕΦΑΛΑΙΟ ΣΤ'. 

Αλιεία. 

Άρθρο 31. 

Απαγορεύεται γενικώς η αλιεία οποιουδήποτε αλιευτικού σκάφους 
εντός του λιμένα. 

Άρθρο 32. 

Απαγορεύεται η αλιεία οστρακοειδών και εχινοδέρμων καθ’ όλη την 
διάρκεια του έτους στη περιοχή του λιμένα. 

Άρθρο 33. 

Απαγορεύεται στα αλιευτικά και τα σκάφη αναψυχής να φέρουν προ¬ 
βολείς συγκεντρωτικής δέσμης φωτός καθώς και όπλα κυνηγίου χωρίς 
άδεια της Λιμενικής Αρχής Σητείας. 

ΚΕΦΑΛΑΙΟ Ζ\ 

Λοιπά θέματα. 

Άρθρο 34. 

Κατά τις ώρες κοινής ησυχίας απαγορεύεται η διέλευση κάθε φύσης 
σκαφών χωρίς σιγαστήρα, σε απόσταση μικρότερη των 100 μέτρων 
από τις ακτές κατοικημένων περιοχών. 

Άρθρο 35. 

Για την διεξαγωγή εργασιών καθαρισμού η αποσκωρίασης ελασμά¬ 
των πλοίων με σφυροκοπανισμό ή αμμοβολή κ.λπ απαιτείται ειδική 
άδεια της Λιμενικής Αρχής Σητείας στην οποία θα ορίζεται με σαφήνεια 
ο χρόνος, η θέση και γενικά οι προϋποθέσεις διενέργειας των εργασιών 
αυτών. 


ΚΕΦΑΛΑΙΟ Η'. 

Τελικές διατάξεις. 

Άρθρο 38. 

Οι παραβάτες του κανονισμού αυτού του οποίου η ισχύς αρχίζει από 
την δημοσίευσή του στην Εφημερίδα της Κυβερνήσεως και η εκτέλεση 
του ανατίθεται στα Λιμενικά Όργανα ανεξάρτητα από τις συντρέχουσες 
ποινικές ή αστικές ευθύνες κατά την ισχύουσα νομοθεσία, υπόκεινται και 
στις κυρώσεις του άρθρου 157 του Ν.Δ. 187/73 (ΦΕΚ 261 Α'/ 
3.10.73) με το οποίο κυρώθηκε ο Κώδικας Δημοσίου Ναυτικού Δι¬ 
καίου, όπως τροποποιήθηκε με το Π.Δ. 207/85 (ΦΕΚ 760Α'/ 
3.5.85. 

Σητεία, 21 Απριλίου 1989 
Ο Λιμενάρχης 

Σημαιοφόρος Λ.Σ. ΜΠΑΤΣΟΛΑΚΗΣ Ιωάννης 

β. Ορίζουμε ημερομηνία έναρξης ισχύος του Κανονισμού αυτού την 
ημέρα δημοσίευσης του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 24 Μαΐου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 
-♦- 

Αριθ. 3131/30/89 (4) 

Έγκριση του Ειδικού Κανονισμού του 

Λιμένα ΣΗΤΕΙΑΣ αριθ. 07. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του αρ. 156 του Ν.Δ. 187/73 «περί Κώδικος Δημο¬ 
σίου Ναυτικού Δικαίου». 

2. Το έγγραφο του Νομάρχη ΛΑΣΙΘΙΟΥ αριθ. 5043/ 
12.5.1989. 

3. Το σχέδιο του Ειδικού Κανονισμού του Λιμένα Σητείας που μας 
υποβλήθηκε με την αναφορά της Λιμενικής Αρχής Σητείας αριθ. 
3121/17/89/19.5.1989 και επειδή, με τις παραπάνω διατάξεις ρυθ¬ 
μίζονται θέματα, που κανονίζουν την εύρυθμη λειτουργία του λιμένα, 
αποφασίζουμε: 

Άρθρο μόνο. 

α) Εγκρίνουμε τον παρακάτω Κανονισμό του Λιμένα Σητείας. 
ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ 

Αριθ. 07. 

«Για τους Πλωτούς Γερανούς». 

Ο ΛΙΜΕΝΑΡΧΗΣ ΣΗΤΕΙΑΣ 
Έχοντας υπόψη: 

α. Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/1947 «περί πειθαρχικής εξουσίας των Προϊσταμένων 
Λιμενικών Αρχών» (ΦΕΚ 162 Α), συνδυαζόμενες με τα άρθρα 141- 
157 του Ν.Δ. 187/73 με το οποίο κυρώθηκε ο Κώδικας Δημοσίου 
Ναυτικού Δικαίου (ΦΕΚ 261 Α/73). 

β. Τις διατάξεις του Ν.Δ. 444/70 «περί αρμοδιότητος Λ.Σ. και σχέ¬ 
σεων προς τας αρμοδιότητας των Σωμάτων Ασφαλείας» (ΦΕΚ 39 Α), 
αποφασίζουμε: 

Άρθρο 1. 

Όρια ισχύος. 

Ο Ειδικός αυτός Κανονισμός Λιμένα Σητείας ισχύει στη χερσαία και 
θαλάσσια ζώνη του, τους λιμένες, τους όρμους, καθώς και τη θαλάσσια 
έκταση της περιοχής δικαιοδοσίας της Λιμενικής Αρχής και των υφι¬ 
σταμένων της Αρχών, όπως αυτή καθορίζεται από τις κείμενες διατά¬ 
ξεις- 

Άρθρο 2. 

Έννοια πλωτών γερανών. 

Πλωτός γερανός κατά την έννοια του παρόντος θεωρείται κάθε 
πλωτό ναυπήγημα που χρησιμοποιείται ειδικά και αποκλειστικά για 
την άρση βαρέων αντικειμένων και είναι εφοδιασμένο για την εργασία 

αυτή με τα απαραίτητα μέσα, μηχανήματα κ.λπ. 

Άρθρο 3 

Υποχρεώσεις εργαζομένων 

Όλοι οι εργαζόμενοι σε πλωτούς γερανούς στην περιοχή της Λιμενικής 
Αρχής Σητεΐας, πρέπει να είναι εφοδιασμένοι με αντίστοιχη άδεια άσκη¬ 
σης επαγγέλματος, η οποία έχει εκδοθεί από την Υπηρεσία μας ή από 
άλλη Λιμενική Αρχή σύμφωνα όμως με τις διατάξεις του παρόντος Κα¬ 
νονισμού. 

Άρθρο 4 

Διάκριση αδειών άσκησης επαγγέλματος - 
Προϋποθέσεις - Δικαιολογητικά 

1. Οι άδειες άσκησης επαγγέλματος των εργαζομένων σε πλωτούς 
γερανούς διακρίνονται: 

α. Σε άδεια Κυβερνήτη 
β. Σε άδεια μηχανοδηγού - χειριστή 
γ. Σε άδεια λιπαντή 
δ. Σε άδεια ναύτη 

ε. Σε άδεια ναυτόπαιδα ή μαθητευόμενου μηχανή. 

2. Οι παραπάνω άδειες εκδίδονται ύστερα από την υποβολή των ακό¬ 
λουθων δικαιολογητικών. 

Α. Άδεια Κυβερνήτη πλωτών γερανών 

α. Αίτηση στην οποία αναγράφονται όλα τα στοιχεία της ταυτότητας 
.του αιτούντος. 

β. Δύο φωτογραφίες. 

γ. Γνωμάτευση της ΥΕΑΝΕΘ περί της ικανότητας του υποψήφιου να 
εργασθεί σαν πλήρωμα πλωτού γερανού, 
δ. Πιστοποιητικό Ποινικού Μητρώου. 

ε. Πιστοποιητικό Δήμου ή Κοινότητας ή υπεύθυνη δήλωση στην 
οποία να περιέχονται τα στοιχεία του δελτίου ταυτότητας του αιτούντος. 
Στην υπεύθυνη δήλωση ο αϊτών δηλώνει ότι γνωρίζει κολύμβηση. 

στ. Υπεύθυνη δήλωση από ιδιοκτήτη πλωτού γερανού ή από τον 
Πρόεδρο ενός νόμιμα λειτουργούντος σωματείου πληρωμάτων πλωτών 
γερανών, ή ένορκες βεβαιώσεις τριών τουλάχιστον εργατών πλωτών 
γερανών, που θα αποδεικνύόϋν ότι ο υποψήφιος για την άδεια Κυβερ- 
νήτη έχει προϋπηρεσία σε πλωτούς γερανούς πέντε (5) τουλάχιστον έτη 
σαν ναύτης. 

Εφόσον ο υποψήφιος είναι κάτοχος πτυχίου Κυβερνήτη Γ' Τάξης, το 
πιο πάνω χρονικό διάστημα προϋπηρεσίας των πέντε (5) ετών μειώνε¬ 
ται σε ένα (1) έτος, αποδεικνύεται δε με την ίδια διαδικασία. 

Β. Άδεια οδηγού - χειριστή πλωτών γερανών 
α. Τα προβλεπόμενα για τον Κυβερνήτη υπό στοιχεία α, β, γ, δ και ε 
δικαιολογητικά. 

β. Άδεια μηχανοδηγού - χειριστή του αρμόδιου Υπουργείου (ΠΔ 
22/9.11.1976 ΦΕΚ 6-Α/76 όπως ισχύει κάθε φορά). 

Γ. Άδεια ναύτη ή λιπαντή πλωτών γερανών 
α. Τα προβλεπόμενα για τον Κυβερνήτη υπό στοιχεία α, β, γ, δ και ε 
δικαιολογητικά. 

β. Υπεύθυνη δήλωση από ιδιοκτήτη πλωτού γερανού ή από τον Πρό¬ 
εδρο ενός νόμιμα λειτουργούντος σωματείου πληρωμάτων πλωτών γε¬ 
ρανών, ή ένορκες βεβαιώσεις τριών τουλάχιστον εργατών πλωτών γε¬ 
ρανών, που θ’ αποδεικνύουν ότι ο υποψήφιος για άδεια ναύτη ή λιπαντή 
έχει προϋπηρεσία σε πλωτούς γερανούς έξι (6) μήνες σαν ναυτόπαις ή 
μαθητευόμενος μηχανής. 

Δ. Άδεια ναυτόπαιδα ή μαθητευόμενου μηχανής πλωτών γερανών 
-1. Τα προβλεπόμενα για τον Κυβερνήτη υπό στοιχεία α, β, γ, δ και ε 
δικαιολογητικά. 

2. Στο Γ ραφείο Γ ενικής Αστυνομίας του Λιμεναρχείου Σητεΐας τηρεί¬ 
ται ειδικό βιβλίο, στο οποίο αναγράφονται τα στοιχεία αυτών που παίρ¬ 
νουν την άδεια άσκησης επαγγέλματος. 

Άρθρο 5 

Μη χορήγηση - Ανάκληση αδειών 

1. Οι στο προηγούμενο άρθρο αναφερόμενες άδειες δεν χορηγούνται 
σε πρόσωπα που: 

α. Έχουν καταδικασθεί για κλοπή, απάτη, υπεξαίρεση, λαθρεμπόριο, 
εμπόριο ή χρήση ναρκωτικών, αλιεία με δυναμίτιδα, παραβάσεις νόμου 
περί συναλλάγματος. 

β. Δεν έχουν την προβλεπόμενη ηλικία από τους εργατικούς νόμους. 


2. Οι άδειες που έχουν χορηγηθεί ανακαλούνται, εφόσον τα πρόσωπα 
στα οποία χορηγήθηκαν αυτές στερήθηκαν μεταγενέστερα το δικαίωμα 
κτήσης τέτοιας άδειας. 

Άρθρο 6 

Ελάχιστη σύνθεση πλωτών γερανών 

1. Η ελάχιστη σύνθεση πληρώματος στους πλωτούς γερανούς καθο¬ 
ρίζεται σε σχέση με την ανυψωτική τους ικανότητα ως ακολούθως: 

Είδος-Ανυψωτική δύναμη · Κυβ/της Μηχ/γος Λιπαντής Ναύ- 

Χίιριατής της 


Μηχ/τος'μέχρι 10 τόνους 11 12 

Μηχ/τος από 11-20 τόνους 11 13 

Μηχ/τος από 21-70 τόνους 11 14 

Μηχ/τος από 71 και άνω τόνους 11 15 

2 . Στην πιό πάνω καθοριζόμενη ελάχιστη σύνθεση επιτρέπεται η 
αντικατάσταση ενός ναύτη από ναυτόπαιδα. Αντίθετα για να προσλη- 
φθεί μαθητευόμενος μηχανής θα πρέπει στην ελάχιστη σύνθεση να περι¬ 
λαμβάνεται αδειούχος λιπαντής. 

3. Σε περίπτωση ρυμούλκησης πλωτού γερανού ορίζεται σαν ελάχι¬ 
στη σύνθεση πληρώματος για την ασφαλή μετακίνησή τους ένας (1) Κυ¬ 
βερνήτης, ένας λιπαντής και ένας (1) ναύτης. 

4. Οι διάταξεις του ΠΔ 22/76 (ΦΕΚ 6-Α/76), όπως κάθε φορά 
ισχύουν δεν θίγονται από τον παρόντα Κανονισμό. 

Άρθρο 7 

1. Η επιλογή του πληρώματος γίνεται από τον ιδιοκτήτη του πλωτού 
γερανού. 

2. Τα θέματα που αφορούν τους όρους για την εντός ή εκτός έδρας 
παροχή εργασίς (ώρες εργασίας, υπερωρίες, αμοιβές κ.λπ.) ρυθμίζονται 
με συλλογικές συμβάσεις ή ιδιαίτερες συμφωνίες και σύμφωνα με την 
εργατική νομοθεσία που ισχύει κάθε φορά. 

Άρθρο 8 

1. Οι ιδιοκτήτες των πλωτών γερανών υποχρεούνται να έχουν ασφα¬ 
λισμένους τα πληρώματά τους σύμφωνα με τις ισχύουσες κάθε φορά 
διατάξεις. 

2. Με μέριμνα του Κυβερνήτη του πλωτού γερανού πρέπει να φυλάσ¬ 
σεται μέσα σε αυτόν ονομαστική κατάσταση των μελών του πληρώμα¬ 
τος θεωρημένη από τη Λιμενική Αρχή. 

3. Ο Κυβερνήτης επίσης του πλωτού γερανού υποχρεούται να ενημε¬ 
ρώνει τη Λιμενική Αρχή για τις τυχόν μεταβολές στη σύνθεση του πλη¬ 
ρώματος. 

4. Κατά τις μη εργάσιμες ημέρες και ώρες με ευθύνη του κυβερνήτη 
θα λαμβάνεται μέριμνα για τη φύλαξη του πλωτού γερανού κατά την 
κρίση της Λιμενικής Αρχής. 

Άρθρο 9 

Άδειες άσκησης επαγγέλματος που μέχρι τη δημοσίευση του παρό¬ 
ντος Κανονισμού έχουν εκδοθεί, σε εφαρμογή των καταργούμενων Κα¬ 
νονισμών Λιμένων, εξακολουθούν να ισχύουν. 

Άρθρο 10 

Ο παρών Κανονισμός δεν ισχύει σε πλωτούς γερανούς, που ανήκουν 
και εκμεταλλεύονται από τον Οργανισμό Λιμένα Πειραιά, για τους 
οποίους έχουν εφαρμογή οι υφιστάμενες κάθε φορά διατάξεις του 

Ο.Λ.Π. 


Άρθρο 11 

Καταργούμενες διατάξεις. 

Από την έναρξη ισχύος του παρόντος Κανονισμού, καταργείται κάθε 
άλλη διάταξη Κανονισμού Λιμένα που αντίκειται στις διατάξεις του. 

Άρθρο 12. 

Τελικές διατάξεις. 

Οι παραβάτες του παρόντος, η ισχύς του οποίου αρχίζει από τη δημο¬ 
σίευσή του στην Εφημερίδα της Κυβερνήσεως και η εκτέλεσή του ανατί¬ 
θεται στα Λιμενικά Όργανα, ανεξάρτητα από τις προβλεπόμενες από 
την κείμενη νομοθεσία Αστικές και Ποινικές κυρώσεις, υπόκεινται και 
στις κυρώσεις του άρθρου 157 του Ν.Δ. 187/73 (ΦΕΚ 261 Α'/73) με 

το οποίο κυρώθηκε ο Κώδικας Δημοσίου Ναυτικού Δικαίου, όπως τρο¬ 
ποποιήθηκε με το Π.Δ. 207/85 (ΦΕΚ 760 Α'/3.5.85). 

Σητεία, 3 Μαΐου 1989 

ϊ 

Ο Λιμενάρχης 

Σημαιοφόρος Λ.Σ. ΜΠΑΤΣΟΛΑΚΗΣ ΙΩΑΝΝΗΣ 

β. Ορίζουμε ημερομηνία έναρξης ισχύος αυτού, την ημέρα δημοσίευ¬ 
σής του στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πειραιάς, 24 Μαΐου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 

-♦- 

Αριθ. 3131/34/89 (5) 

Έγκριση του Ειδικού Κανονισμού του Λιμένα Σητείας αριθ. 04. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 156 του Ν.Δ. 187/73 «περί Κώδικος 
.Δημοσίου Ναυτικού Δικαίου». 

2. Το έγγραφο του Νομάρχη Λασιθίου αριθ. 4799/3.5.89. 

3. Το σχέδιο του Ειδικού Κανονισμού του Λιμένα Σητείας που μας 
υποβλήθηκε με την αναφορά της Λιμενικής Αρχής Σητείας αριθ. 
3121/14/89/9.5.89 και επειδή, με τις ανωτέρω διατάξεις ρυθμίζο¬ 
νται θέματα, που κανονίζουν την εύρυθμη λειτουργία του Λιμένα, απο¬ 
φασίζουμε: 

Άρθρο μόνο 

α) Εγκρίνουμε τον παρακάτω Ειδικό Κανονισμό του Λιμένα Σητείας 
αριθ. 04, , 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΣΗΤΕΙΑΣ 

Αριθ. 04.. 

Απαιτούμενα προσόντα για την χορήγηση άδειας άσκησης επαγγέλμα¬ 
τος υπευθύνου πράκτορα επιβατηγών - ακτοπλοϊκών πλοίων. 

Ο ΛΙΜΕΝΑΡΧΗΣ ΣΗΤΕΙΑΣ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/47 «περί πειθαρχικής εξουσίας των Προϊσταμένων Λι¬ 
μενικών Αρχών» (ΦΕΚ 162 Α’), συνδυαζόμενες με τα άρθρα 141 
157 του Ν.Δ. 187/73 με το οποίο κυρώθηκε ο Κώδικας Δημοσίου 
Ναυτικού Δικαίου (ΦΕΚ 261 Α'). 

β) Τις διατάξεις του Ν.Δ. 444/70 περί αρμοδιότητος του Λ.Σ. και. 
σχέσεων προς τας αρμοδιότητας των Σωμάτων Ασφαλείας (ΦΕΚ 39 
Α), αποφασίζουμε: 

Άρθρο 1. 

Ο Ειδικός αυτός Κανονισμός Λιμένα Σητείας ισχύει στη χερσαία και 
θαλάσσια ζώνη του τους λιμένες, τους όρμους, καθώς και την θαλάσσια 
έκταση της περιοχής δικαιοδοσίας της Λιμενικής Αρχής και των υφι¬ 
σταμένων της Λιμενικών Σταθμών και Υπαλλήλων Λιμένα, όπως αυτή 
καθορίζεται από τις κείμενες διατάξεις. 

Άρθρο 2. 

Για την χορήγηση άδειας άσκησης επαγγέλματος υπευθύνου πρά¬ 
κτορα επιβατηγών ακτοπλοϊκών πλοίων οι ενδιαφερόμενοι πρέπει να εί¬ 
ναι κάτοχοι των προσόντων και να υποβάλλουν τα δικαιολογητικά που 
προβλέπει το Β.Δ. 448/72, καταργόύμενης κάθε άλλης αντίθετης διά¬ 
ταξης Γενικού ή Ειδικού Κανονισμού Λιμένα μας. 

Άρθρο 3, 

. Οι παραβάτες του Κανονισμού αυτού, του οποίου η εκτέλεση ανατίθε¬ 
ται στα Λιμενικά Όργανα, ανεξάρτητα από τις ποινικές και αστικές ευ¬ 
θύνες που συντρέχουν κατά την ισχύουσα νομοθεσία, υπόκεινται και στις 
κυρώσεις του άρθρου 157 του Ν.Δ. 187/73 (ΦΕΚ 261 Α'/ 
3.10.1973) με το οποίο κυρώθηκε ο Κώδικας Δημοσίου Ναυτικού Δι¬ 


καίου, όπως τροποποιήθηκε με το Π.Δ. 207/85 (ΦΕΚ 760 Α'/ 
3.5.85). 

Σητεία, 26 Απριλίου 1989 
Ο Λιμενάρχης 

Σημαιοφόρος Λ.Σ. ΜΠΑΤΣΟΛΑΚΗΣ - ΙΩΑΝΝΗΣ 

Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 24 Μαΐου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 

Αριθ. 3131/33 -'- (6) 

Έγκριση του Ειδικού Κανονισμού του Λιμένα Σητείας αριθ. 03. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: , ν·"^ 

1. Τις διατάξεις του άρθρου 156 του Ν.Δ. 187/73 «περί Κώδικος 
Δημοσίου Ναυτικού Δικαίου». 

2. Το έγγραφο του Νομάρχη Λασιθίου αριθ. 4798/3.5.89. 

3. Το σχέδιο του Ειδικού Κανονισμού του Λιμένα Σητείας που μας 
υποβλήθηκε με την αναφορά της Λιμενικής Αρχής Σητείας αριθ. 
3121/13/89/9.5.89 και επειδή, με τις παραπάνω διατάξεις ρυθμίζο¬ 
νται θέματα, που κανονίζουν την εύρυθμη λειτουργία του Λιμένα, απο¬ 
φασίζουμε: 

Άρθρο μόνο . 

α) Εγκρίνουμε τον παρακάτω Ειδικό Κανονισμό του Λιμένα Σητείας 
αριθ. 03. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΣΗΤΕΙΑΣ 

Αριθ. 03 

«Περί ασφάλειας παροπλισμένων πλοίπων». 

Ο ΛΙΜΕΝΑΡΧΗΣ ΣΗΤΕΙΑΣ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. Κωδικοποιηθέ- 
ντος Νόμου 499/1947 «περί πειθαρχικής εξουσίας των Προϊσταμένων 
Λιμενικών Αρχών» (ΦΕΚ 162 Α') συνδυαζόμενες με τα αρθρα 141 - 
157 του Ν.Δ. 187/73 με το οποίο κυρώθηκε ο" Κώδικας Δημοσίου 
Ναυτικού Δικαίου (ΦΕΚ 261 Α’). 

β) Τις διατάξεις του Ν.Δ. 444/70 «περί αρμοδιότητος του.ΑΣ και 
σχέσεων προς τας αρμοδιότητας των Σωμάτων Ασφαλείας» (ΦΕΚ 
39 Α’), αποφασίζουμε: ' 

Άρθρο 1. 

Ό Ειδικός αυτός Κανονισμός Λιμένα Σητείας ισχύει στη χερσαία και 
θαλάσσια ζώνη του, τους λιμένες, τους όρμους, καθώς και τη θαλάσσια 
έκταση της περιοχής δικαιοδοσίας της Λιμενικής Αρχής.και των υφι¬ 
σταμένων της Λιμενικών Σταθμών και Υπαλλήλων Λιμένα, όπως αυτή 
καθορίζεται από τις κείμενες διατάξεις. 

Άρθρο 2. 

1. Πλοιοκτήτες, πλοίαρχοι ή ναυτικοί πράκτορες που ζητούν την 
έγκριση παροπλισμού των πλοίων τους στην περιοχή δικαιοδοσίας της 
Λιμενικής Αρχής Σητείας οφείλουν όπως, εκτός από τα άλλα απαιτού- 
μενα δικαιολογητικά, υποβάλλουν και πιστοποιητικό περί ικιανοποιητι- 
κής κατάστασης για τα προς παροπλισμό πλοία από πλευράς στεγανό- 
τητας, αντοχής και ασφάλειας πλευστότητας. 

2. Σύμφωνα με τα παραπάνω πιστοποιητικά, το οποίο θα έχει ισχύ 
ένα χρόνο και θα ανανεώνεται κάθε φορά με μέριμνα των ενδιαφερομέ¬ 
νων, θα εκδίδεται από επιθεωρητή εξουσιοδοτημένου νηογνώμονα, για 
όσα πλοία παραμένουν στην κλάση τους, ή από ιδιώτη διπλωματούχου 
ή αδειούχο ναυπηγό για τα μη παρακολουθούμενα από νηογνώμονα 
πλοία. 

Άρθρο 3. 

1. Οι φύλακες παροπλισμένων πλοίων εκτός από τα καθήκοντά τους 
που ορίζονται στο κεφ. ΚΑ’ του Γενικού Κανονισμού Λιμένα Σητείας 
οφείλουν να μετρούν καθημερινά τα βυθίσματα των πλοίων, καθώς και 

τα βυθίσματα της εγκάρσιας κλίσης τους. 

2. Τα βυθίσματα, η κατάσταση των πλοίων γενικά και τυχόν άλλα 
συμβάντα θα καταχωρούνται σε ειδικό, αριθμημένο και θεωρημένο από 
την Λιμενική Αρχή Ημερολόγιο παροπλισμένου πλοίου, το οποίο με μέ¬ 
ριμνα του φύλακα, θα προσκομίζεται στην Λιμενική Αρχή προς θεώ¬ 
ρηση, το πρώτο πενθήμερο κάθε μήνα. 

3. Τυχόν έκτακτα συμβάντα όπως π.χ. διαπίστωση μεταβολής βυθι¬ 
σμάτων που δεν οφείλεται σε γνωστή προσθαφαίρεση βάρους ή κλίση 
πλοίου ή διαπίστωση ύπαρξης ρηγμάτων ή ρύπανση της θάλασσας θα 
γνωστοποιούνται αμέσως στον υπεύθυνο παροπλισμού, του οποίου τα 
πλήρη στοιχεία αναφέρονται στην Λιμενική Αρχή προ του κατάπλου του 
πλοίου προς παροπλισμό, ο οποίος υποχρεούται να μεριμνήσει για την 
άμεση αποκατάσταση των πραγμάτων και την αποτροπή του απειλού¬ 
μενου κινδύνου. 

Η διαπίστωση αυτών των συμβάντων αναφέρεται και στη Λιμενική 

Α ρχή· 

Άρθρο 4. 

Κατά τον παροπλισμό πλοίων, τα εσωτερικά επιστόμια (βαλβίδες) 
ανοιγμάτων γάστρας θα σφραγίζονται με μέριμνα του υπεύθυνου παρο¬ 
πλισμού κι θα ελέγχονται περιοδικά από τον φύλακα. 

Άρθρο 5. 

Ανεξάρτητα από τις διατάξεις των προηγουμένων άρθρων και μόνο 
εφόσον υπάρχουν σαφείς ενδείξεις επισφαλούς κατάστασης του παροπλι¬ 
σμένου πλοίου η Λιμενική Αρχή μπορεί: 

α) Να ζητά την τεχνική συνδρομή της Δ.Ε.Ε.Π. 


β) Να απαιτεί την επιθεώρηση των υφάλων των πλοίων από δύτες ή 
τη λήψη μετρήσεων πάχους ελασμάτων γάστρας από ειδικό συνεργείο 
δυτών ή τον υποχρεωτικό δεξαμενισμό αυτών προς έλεγχο και συντή- 
ρηαη. 

Άρθρο 6. 

Οι παραβάτες του κανονισμού αυτού, του οποίου η εκτέλεση ανατίθε¬ 
ται στα Λιμενικά Όργανα, ανεξάρτητα από τις ποινικές και αστικές ευ¬ 
θύνες που συντρέχουν κατά την ισχύουσα νομοθεσία, υπόκεινται και στις 
κυρώσεις του άρθρου 157 του Ν.Δ. 187/73 (ΦΕΚ 261/Ά/ 
3.10.1973) με το οποίο κυρώθηκε ο Κώδικας Δημοσίου Ναυτικού Δι¬ 
καίου, όπως τροποποιήθηκε με το Ν.Δ. 207/85 (ΦΕΚ 760 Α'/ 
3...5.85). 

Σητεία, 25 Απριλίου 1989 
Ο Λιμενάρχης 

Σημ/ρος Λ.Σ. ΜΠΑΤΣΟΛΑΚΗΣ ΙΩΑΝΝΗΣ 

Ορίζουμε ημερομηνία έναρξης ισχύος αυτού, την ημέρα δημοσίευσής 
του στην Εφημερίδα της Κυβέρνησης. 

Η απόφαση αυτή να δημοσιευθεϊ στην Εφημερίδα της Κυβερνήσεως. 


Πειραιάς, 24 Μαΐου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


